Lejligheden er hele underetagen i et Max's hus. Han bor selv i overetagen med sin hund. Max og hunden Henry var hjemme morgen og aften i den periode vi lejede huset, og vi kunne høre dem ind imellem, men det var blot hyggeligt.
Lejligheden er charmerende indrettet med kunst og vintage møbler. Man føler sig straks hjemme i lejligheden. Vi var 4 personer og lejligheden passede fint til os (to teenagere og to voksne). Køkkenet indeholder de fleste nødvendigheder, og vi lavede morgenmad og frokost flere gange.
Det var rigtig dejligt at kunne bruge både vaskemaskine og tørretumbler, det benyttede vi os af flere gange.
Huset ligger i et rigtig hyggeligt kvarter; meget stille og roligt boligområde, men stadig i meget kort afstand til de livlige Castro og Haight-Ashbury kvarterer og til offentlig transport.
Hvis man er i bil kan der parkeres i indkørslen foran huset, dog var vores udlejningsbil for bred til at vi havde lyst til at parkere der, og vi parkerede på gaden. Man skal dog være opmærksom på restriktioner i parkering, hvis man skal parkere sin bil i flere dage på gaden.
Vi kommunikerede med Max på sms flere gange, og han svarede altid venligt og meget hurtigt tilbage. Vi mødte Max og enkelt gang og han virker rigtig rar og tillidsvækkende.
Alt i alt var det en super god oplevelse at bo i Max's lejlighed, og vi vil varmt anbefale denne lejlighed til andre.